אמאדו דיאוורה

אמאדו דיאוורה (בצרפתית: Amadou Diawara; נולד ב-17 ביולי 1997) הוא כדורגלן גינאי המשחק בעמדת הקשר ההגנתי באנדרלכט ובנבחרת גינאה.

קריירת מועדונים

קריירה מוקדמת
בשנת 2014, דיאוורה הצטרף לשורות סן מרינו מהליגה פרו (הליגה השלישית בטיבה במדינה), שבה שיחק עונה אחת.

בולוניה
בזמן ששיחק בסן מרינו, הוא היה על הכוונת של המנהל הספורטיבי של בולוניה 1909, פנטאלו קורבינו, והאחרון אכן החתים אותו בבולוניה ביולי 2015 תמורת 420 אלף יורו. ב-22 באוגוסט 2015, דיאוורה ערך את הופעת הבכורה שלו בסרייה א' במשחק חוץ נגד לאציו, כשנכנס כמחליף של לורנצו קריסטיג' בדקה ה-84.

נאפולי
ב-26 באוגוסט 2016, דיאוורה חתם בשורות נאפולי. ב-17 באוקטובר 2017, הוא הבקיע את שער הבכורה שלו בקבוצה מפנדל נגד מנצ'סטר סיטי במסגרת ליגת האלופות. ב-8 באפריל 2018, הוא הבקיע את שער הבכורה שלו בליגה נגד קייבו ורונה.

רומא
ב-1 ביולי 2019, דיאוורה חתם בשורותיה של רומא עד שנת 2024. ב-1 בספטמבר 2019, דיאוורה ערך את הופעת הבכורה שלו במדי הזאבים, כשנכנס כמחליף של אלסנדרו פלורנצי בדקה ה-89 במסגרת הדרבי של רומא נגד לאציו, משחק שנגמר בתוצאת תיקו אחת.

אנדרלכט 
ב-31 באוגוסט 2022 חתם באנדרלכט.

קריירה בינלאומית
דיאוורה נולד בגינאה, אך שיחק כדורגל באיטליה מאז שנת 2014, וכתוצאה מכך קיבל אזרחות איטלקית. מאמן נבחרת איטליה לשעבר, ג'מפייארו ונטורה, ניסה לגייס אותו לשורות הנבחרת בשנת 2018. לעומת זאת, הוא נשבע אמונים לנבחרת גינאה בחודש של מרץ של אותה השנה, ואף קיבל זימון לנבחרת בחודש אוקטובר. ב-12 באוקטובר 2018, דיאוורה ערך את הופעת הבכורה שלו במדים הלאומיים בניצחון 0–2 על נבחרת רואנדה במסגרת מוקדמות גביע אפריקה לאומות 2019.

תארים

קבוצתיים
רומא
 הליגה האזורית (1): 2021/22

קישורים חיצוניים

 הפרופיל של דיאוורה באתר הרשמי של רומא

הערות שוליים

כדורגלנים גינאים
קשרי כדורגל גינאים
כדורגלני נבחרת גינאה
כדורגלני בולוניה
כדורגלני נאפולי
כדורגלני רומא
כדורגלני גביע אפריקה לאומות 2019
כדורגלני גביע אפריקה לאומות 2021
כדורגלני אנדרלכט
גינאים שנולדו ב-1997